KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. szeptember 17-i ülésére)

TÁRGY: A 2014. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel a Város 2014. évi költségvetési rendeletének 13. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

Jelen rendelet módosításának szükségességét az alábbiak indokolják. 
A Magyar Államkincstár tájékoztatásai alapján az elmúlt időszakban a következő önkormányzati bevételek érkeztek:

· a májusi, júniusi és júliusi szociális támogatásokhoz (rendszeres szociális segély, lakásfenntartási támogatás, foglalkoztatást helyettesítő támogatás) 13.830 ezer Ft,
· a júniusi, júliusi és augusztusi havi kifizetett bérkompenzációkhoz és azok munkáltatót terhelő járulékaihoz 3.045 ezer Ft,
· a III. negyedévi ágazati pótlék 1.398 ezer Ft,

· a könyvtári érdekeltségnövelő támogatás 1.000 ezer Ft,

· a nyári gyermekétkeztetéshez 1.510 ezer Ft,

· a júniusi normatíva módosítás eredményeként csökkent az állami támogatás 621 ezer Ft-tal. 
Több pályázattal összefüggésben sikeres EU Önerő Alap támogatást nyert Kiskőrös: 
· 3.646 ezer Ft a „Kiskőrösi Polgármesteri Hivatal épületének napelemes rendszer kiépítése” KEOP – 4.10.0/A/12-2013-0254 pályázathoz,

· 1.514 ezer Ft a „Petőfi Sándor Művelődési Központban napelemes rendszer kiépítése” KEOP – 4.10.0/A/12-2013-0441 pályázathoz,

· 13.138 ezer Ft a „Kiskőrös Város kerékpár hálózatának komplex fejlesztése” DAOP – 3.1.2/A-11-2011-0011 pályázathoz,
· 2.957 ezer Ft a „Bem József Általános Iskolában napelemes rendszer kiépítése” KEOP – 4.10.1/A/12-2013-0450 pályázathoz,
· 25.960 ezer Ft a „Kiskőrös Bem Iskola és Petőfi Kollégium épületenergetikai fejlesztése” KEOP – 5.5.0/B/12-2013-0321 pályázathoz,
· 1.738 ezer Ft a „Kiskőrös Város szennyvízelvezetésének végleges megoldása” KEOP – 1.2.0/09-11-2011-0042 pályázathoz.
Beépítésre kerültek a 2014. év október 12. napjára kitűzött helyi önkormányzati képviselők és polgármesterek, valamint a nemzetiségi önkormányzati képviselők választásának bevételi és kiadási előirányzatai. 

Óvodák és a Sportcsarnok karbantartási munkálataira 13 millió Ft beépítésre került.

A költségvetés főösszegét jelentősen megemelte 6 milliárd Ft finanszírozási bevétel (betétek megszűntetése) és kiadás (pénzeszközök betétként elhelyezése) beépítése.
A Polgármester Úr a tartalékából

· 30 ezer Ft-tal a Magyar Vöröskereszt Bács-Kiskun Megyei Szervezete nyári táboroztatás költségeit,

· 190 ezer Ft-tal a Hétszínvirág Oktatási és Kulturális Alapítvány Egyesület Kiskőrös Tavaszi és XVIII. Cavtati Néptánc fesztiváljait 
támogatta.
A fentiek alapján javasolom, hogy a Képviselő-testület Kiskőrös Város 2014. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2014. szeptember 9.
 Domonyi László sk.

     polgármester

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK

..…/2014. (      ) önkormányzati rendelete

Kiskőrös Város 2014. évi költségvetéséről szóló 

2/2014. (II.6.) önkormányzati rendelet módosításáról
(Tervezet)
Kiskőrös Város Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

Kiskőrös Város Önkormányzatának Képviselő-testülete a Város 2014. évi költségvetéséről szóló 2/2014. (II.6.) önkormányzati rendelet (továbbiakban: Kr.) 3.§ (1) bekezdése helyébe a következő rendelkezés lép:

„(1) A Képviselő-testület Kiskőrös Város 2014. évi költségvetésének 
	költségvetési kiadások főösszegét:
	5.942.117.000
	forintban

	finanszírozási kiadásait:
	11.000.000.000
	forintban

	költségvetési bevételek főösszegét:  
	4.482.708.000
	forintban

	finanszírozási bevételeit:
	12.459.409.000
	forintban



állapítja meg.”
2. §

A Kr. 1., 2., 3., 4., 5., 6., 7. és 8.  melléklete helyébe, e rendelet 1., 2., 3., 4., 5., 6., 7. és 8. melléklete lép.

3. §

Ez a rendelet a kihirdetését követő napon lép hatályba és az azt követő napon hatályát veszti.

